CELEX: 32009R0887
Language: fi
Date: 2009-09-25 00:00:00
Title: Komission asetus (EY) N:o 887/2009, annettu 25 päivänä syyskuuta 2009 , stabiloidussa muodossa olevan 25-hydroksikolekalsiferolin hyväksymisestä rehun lisäaineena broilerien, lihakalkkunoiden, muun siipikarjan ja sikojen ruokinnassa (ETA:n kannalta merkityksellinen teksti)

26.9.2009   
            
            
               FI
            
            
               Euroopan unionin virallinen lehti
            
            
               L 254/68
            
         
      KOMISSION ASETUS (EY) N:o 887/2009,
   annettu 25 päivänä syyskuuta 2009,
   stabiloidussa muodossa olevan 25-hydroksikolekalsiferolin hyväksymisestä rehun lisäaineena broilerien, lihakalkkunoiden, muun siipikarjan ja sikojen ruokinnassa
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Kyseisen asetuksen 10 artiklassa säädetään direktiivin 70/524/ETY (2) mukaisesti hyväksyttyjen lisäaineiden uudelleenarvioinnista.
            
         
               (2)
            
            
               Stabiloidussa muodossa oleva 25-hydroksikolekalsiferoli, CAS-numero 63283-36-3, hyväksyttiin direktiivin 70/524/ETY mukaisesti käytettäväksi ilman määräaikaa broilerien, munivien kanojen ja kalkkunoiden ruokinnassa komission asetuksella (EY) N:o 1443/2006 (3). Kyseinen lisäaine kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan mukaisesti tarkasteltuna yhdessä kyseisen asetuksen 7 artiklan kanssa jätettiin hakemus kyseisen lisäaineen uudelleenarvioimiseksi ja kyseisen asetuksen 7 artiklan mukaisesti uuden käyttötavan hyväksymiseksi muun siipikarjan ja sikojen ruokinnassa; kyseiselle lisäaineelle haettiin luokitusta lisäaineluokkaan ”ravitsemukselliset lisäaineet”. Hakemuksen mukana on toimitettu tiedot ja asiakirjat, joita asetuksen (EY) N:o 1831/2003 7 artiklan 3 kohdan nojalla edellytetään.
            
         
               (4)
            
            
               Euroopan elintarviketurvallisuusviranomainen, jäljempänä ’viranomainen’, totesi 5 päivänä helmikuuta 2009 antamassaan lausunnossa (4), että kyseisellä lisäaineella ei ole haitallista vaikutusta eläinten tai ihmisten terveyteen tai ympäristöön ja että se on tehokas D3-vitamiinin korvike. Viranomainen suosittelee asianmukaisia toimenpiteitä käyttäjien turvallisuuden takaamiseksi. Sen mukaan erityisvaatimuksia markkinoille saattamisen jälkeisestä seurannasta ei tarvita. Viranomainen myös vahvisti asetuksella (EY) N:o 1831/2003 perustetun yhteisön vertailulaboratorion toimittaman rehun lisäaineen analyysimenetelmää koskevan raportin.
            
         
               (5)
            
            
               Lisäaineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä kuvatulla tavalla olisi hyväksyttävä.
            
         
               (6)
            
            
               Kun uusi hyväksyntä myönnetään asetuksen (EY) N:o 1831/2003 mukaisesti, kyseistä valmistetta koskevat säännökset olisi poistettava asetuksesta (EY) N:o 1443/2006.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Poistetaan asetuksen (EY) N:o 1443/2006 3 artikla ja liite III.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EUVL L 271, 30.9.2006, s. 12.
   
      (4)  The EFSA Journal (2009) 969, s. 1–32.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: Ravitsemukselliset lisäaineet. Funktionaalinen ryhmä: Vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus.
                  
               
            
                  
                     Alaluokitus: D-vitamiini
                  
               
            
                  3a670a
               
               
                  —
               
               
                  25-hydroksikolekalsiferoli
               
               
                  
                               
                           
                           
                              Lisäaineen koostumus:
                              Stabiloidussa muodossa oleva 25-hydroksikolekalsiferoli
                           
                        
                               
                           
                           
                              Tehoaineen ominaispiirteiden kuvaus:
                              25-hydroksikolekalsiferoli, C27H44O2.H2O
                              CAS-numero: 63283-36-3
                              Puhtausvaatimukset:
                              
                                           
                                       
                                       
                                          25-hydroksikolekalsiferoli > 94 %
                                       
                                    
                                           
                                       
                                       
                                          muut samantyyppiset sterolit < 1 % kukin
                                       
                                    
                                           
                                       
                                       
                                          erytrosiini < 5 mg/kg
                                       
                                    
                        
                               
                           
                           
                              Analyysimenetelmä (1)
                              
                              
                                           
                                       
                                       
                                          25-hydroksikolekalsiferolin määrittäminen: korkean suorituskyvyn nestekromatografia ja massaspektrometri (HPLC-MS)
                                       
                                    
                                           
                                       
                                       
                                          D3-vitamiinin määrittäminen täysrehussa: käänteisfaasinestekromatografia ja mittaukset UV-aallonpituusalueella 265 nm [EN 12821:2000]
                                       
                                    
                        
               
                  Broilerit
               
               
                  —
               
               
                   
               
               
                  0,100
               
               
                  
                              1.
                           
                           
                              Lisäaine on sekoitettava rehuun käyttämällä esiseosta.
                           
                        
                              2.
                           
                           
                              25-hydroksikolekalsiferolin ja D3-vitamiinin (kolekalsiferoli) enimmäispitoisuus kilossa täysrehua:
                              
                                          —
                                       
                                       
                                          ≤ 0,125 mg (2) (vastaa 5 000 IU D3-vitamiinia) boilereille ja lihakalkkunoille;
                                       
                                    
                                          —
                                       
                                       
                                          ≤ 0,080 mg muulle siipikarjalle;
                                       
                                    
                                          —
                                       
                                       
                                          ≤ 0,050 mg sioille.
                                       
                                    
                        
                              3.
                           
                           
                              D2-vitamiinin samanaikainen käyttö ei ole sallittu.
                           
                        
                              4.
                           
                           
                              Etoksikiinin pitoisuus on ilmoitettava merkinnöissä.
                           
                        
                              5.
                           
                           
                              Turvallisuus: on käytettävä hengityssuojaa.
                           
                        
               
                  16. lokakuuta 2019
               
            
                  Lihakalkkunat
               
               
                  —
               
               
                   
               
               
                  0,100
               
            
                  Muu siipikarja
               
               
                  —
               
               
                   
               
               
                  0,080
               
            
                  Siat
               
               
                  —
               
               
                   
               
               
                  0,050
               
            
         (1)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives
      
         (2)  40 IU kolekalsiferolia (D3-vitamiini) = 0,001 mg kolekalsiferolia (D3-vitamiini).